钦定古今图书集成/理学汇编/文学典/第189卷 > 《陈绎曾诗谱》 > 《古诗十九首》
## 钦定古今图书集成/理学汇编/文学典/第189卷 > 《陈绎曾诗谱》 > 《古诗十九首》

《情真景真》，事真意真澄至清发至情。

陈思王

斲削精洁，自然沈健。

王粲　刘桢

真实有馀，澄滤不足。

思健功圆。

嵇康

阮籍

天识清虚，礼法疏短。

张华

气清虚，思颇率。

傅元

思切清古，失之太工。

潘岳

安仁质胜于文，有古意，但澄汰未精耳。

陆机

《士衡》才思有馀，但胸中书太多，所拟能痛割舍乃佳
耳。

束晢

全篇锻炼，首尾有法。

张协

逐句煆炼，辞工制率。

郭璞

“构思险怪而造语精圆，三谢皆出于此。”杜、李精奇处
皆取此本，出自淮南小山。

刘琨　卢谌

“忠义”之气自然形见，非有意于《诗》也。杜子美以此为
根本。

陶渊明

“心存忠义，身处闲逸”，情真景真，事真意真，几于《十九
首》矣，但气差缓耳。至其工夫精密，天然无斧凿痕迹，
又有出于《十九首》之表者。盛唐诸家风韵皆出此。

谢瞻

“景至清虚”，甚有古文。

谢灵运

以险为主，以自然为工，李杜深处多取此。

谢惠连

酌取险怪自然之中，而句句为之。

鲍照

六朝文气衰缓，唯刘越石、鲍明远有西汉气骨，李、杜
筋取此。

谢朓

“藏险怪于意外，发自然于句中。”齐梁以下，造语皆出
此。

沈约

“佳处斲削，清瘦可爱，自拘声病，气骨薾然。”唐诸家声
律皆出此。

江淹

善观古作，曲尽心手之妙，其自作乃不能尔。故“君子
贵自立，不可随流俗也。”